Arfau niwclear Israel

Mae gan Israel arfau niwclear, ond mae'n gwadu hynny. Mae amcangyfrifon o stoc Israel rhwng 90 a 400 o arfau rhyfel niwclear. Ar ben hyn, mae'r gallu ganddyn nhw i'w danfon drwy awyren, drwy longau tanfor dosbarth Dolphin, a thrwy daflegrau baliastig Jericho. Credir iddyn nhw gwbwlhau eu bom niwclear cyntaf ar ddiwedd 1966 neu ddechrau 1967; byddai hyn yn gwneud Israle y chweched wlad yn y byd i'w datblygu. Fodd bynnag mae Llywodraeth Israel yn gwrthwynebu i wledydd eraill cyfagos rhag puro Wraniwm hyd hyd yn oed ar gyfer cynhyrchu trydan: gweler Ymosodiadau Israel ar Iran ym Mehefin 2025. Mae Israel, felly, yn cynnal polisi o amwysedd bwriadol: nid yw wedi gwadu na chyfaddef yn swyddogol fod ganddi arfau niwclear, yn hytrach mae'n ailadrodd dros y blynyddoedd "na fydd Israel y wlad gyntaf i gyflwyno arfau niwclear i'r Dwyrain Canol ". Fodd bynnag, yn Nhachwedd 2023, yng nghanol rhyfel Gaza, ystyriodd yr Is-Weinidog Treftadaeth Amihai Eliyahu yn gyhoeddus y gellid gollwng bom niwclear ar Gaza, cyfaddefiad tawel bod gan Israel fomiau atomig. Ceryddodd y Prif Weinidog Netanyahu y gweinidog dan sylw (Eliyahu) a'i wahardd o'i swydd. Nid yw Israel wedi llofnodi'r Cytundeb ar Atal Lledaeniad Arfau Niwclear (NPT), er gwaethaf pwysau rhyngwladol i wneud hynny. Mae'n dadlau na ellir gweithredu rheolaethau niwclear ar wahân i faterion diogelwch eraill a dim ond ar ôl sefydlu cysylltiadau heddychlon rhwng pob gwlad yn y rhanbarth y gellir cyflwyno rheolaethau. Dechreuodd Israel ymchwilio i'r maes niwclear yn fuan ar ôl iddi gipio tiroedd y Palesteiniaid a datgan ei hannibyniaeth ym 1948 a, gyda chydweithrediad Ffrainc, dechreuodd adeiladu Canolfan Ymchwil Niwclear y Negev, yn gyfrinachol, sef cyfleuster ger Dimona a oedd yn gartref i adweithydd niwclear a gwaith ailbrosesu ddiwedd y 1950au. Daeth y manylion cyntaf am y rhaglen arfau niwclear ar 5 Hydref 1986, gyda sylw yn y cyfryngau gan Mordechai Vanunu, technegydd a fu gynt yn gweithio yn y ganolfan niclear. Cafodd Vanunu ei herwgipio’n fuan wedi hynny gan y Mossad a’i ddwyn yn ôl i Israel, lle cafodd ei ddedfrydu i 18 mlynedd yn y carchar am frad a sbïo.